Kont+-+Stories

=Kont - Stories= =Kont Patwa ki sòti Latwinité épi Vénézwèl=

(1) Pouki poul ka lévé tèt-li pou bwè
Si ou gadé yon poul lè i ka bwè glo, ou ké obzèvé i ka lévé tèt-li èvèk bèk-li ouvè avan i valé glo-a. Mwen tini yon ti sipson pou ba'w kouman sa koumansé.

Lontan lè Bondyé té fè moun épi tout sé zannimo-a, sé zwézo-a té fen. Yo mandé Bondyé pou bagay pou manjé épi bwè. Bondyé mété mi épi glo a tè-a pou yo. Poul té èmè glo-a, épi, pas i té zwézo-a pli gwo, i goumen èvèk sé ti zwézo épi bwè tout glo-a. Lè Bondyé viwé i wè yonndé zwézo mò. Bondyé vini faché. I mandé sé zannimo-a kouman sé ti zwézo mò.

Yo di'y sé poul ki bat yo épi tjwé yo.

Bondyé kwiyé poul épi di'y "Poul, ou to vowas. Ou vlé tout gló-a pou kò'w. Sa pa dwèt. Apwé jòdi, otjenn tan ou pwon yon bèk glo, ou ni pou lévé tèt-ou épi moutjwé mwen montan glo ou pwon. Si ou pa fè sa, mwen ké bawé gòj-ou épi pa jamè kité'w valé."

Dépi jou sa-a, sé kon sa tout poul ka bwè.

//Traditional Story as told by Sixtus// //"Slamme////r"// //Pie////r////re and// //Richard// //Mendez// //(Konpè Lapen), Paramin,// // désanm 2008. Transcribed by J. Ferreira and N. Hodge. // //Please do not reproduce without permission. Permission given to Editions Garnier to reproduce in André Thibault, editor,// Du français aux créoles : phonétique, lexicologie et dialectologie antillaises (Linguistique variationelle), //Paris: Editions Garnier, 2015 (print and digital formats).//



(2) Pouki mal chyen ka lévé pat-yo lè yo ka pisé
Lontan mal chyen té ka bésé menm kon fémal chyen lè yo té vlé pisé. Yon jou yon mal chyen té ka bésé asoukoté yon pawisad pou pisé. I pa té wè pawisad-a té fann toupatou. An yon batmandizyé ‘Brip!’, pawisad-a tonbé épi kouvè’y. I hélé, i hélé, i hélé. I té blésé toupatou mè i pa té pèd lavi’y. Lè i lévé i liché kò’y, kwiyé tout sé mal chyen épi di yo istwa sa kouman i té maléwé.

Jik jou sa sé mal chyen pa té oublié. Otjenn tan yo ka pisé bò yon pawisad o yon pyébwa o otjenn bagay, yo ka pwenngad kò-yo. Sé pou sa yo ka lévé pat-yo dèyè yo tout tan pou defansé kò-yo siankan yo ka pisé bò yon bagay ki pa fò.

Tiw? Taw!

//Traditional Story as told by// // Sixtus "Slamme //// r" // // Pie //// r //// re and // // Richard // // Mendez // // (Konpè Lapen), Paramin, //// © //// mas 2009. ////Transcribed by J. Ferreira and N. Hodge.// //Please do not reproduce without permission.//

= = =Kont Patwa (Marvel Henry)=

Konpè Lapen évé Konpè Tig (see [|here])

= = =Kont Patwa ki sòti Laguit (Güiria), Venezuela=

Kompe Tig epi kompe Lapen an tan kawen (see [|here])



// © ////Liyo B////riceño and Rosa de// //B////riceño//